पाएं अपने शहर की ताज़ा ख़बरें और फ्री ई-पेपरडाउनलोड करें
जोधपुर. जोधपुर के नेशनल लॉ यूनिवर्सिटी में स्टूडेंट अपने लिए कोर्स तय करने के साथ ही प्रोफेसर्स के चयन में भी महती भूमिका निभा रहे हैं। एनएलयू प्रशासन ने स्टूडेंट्स की राय एवं सुझाव से बीते एक साल में एक प्रोफेसर, एक एसोसिएट प्रोफेसर और एक असिस्टेंट प्रोफेसर को यूनिवर्सिटी में नियुक्त किया है। देश में अभी 14 लॉ स्कूल और यूनिवर्सिटी हैं।
इनमें केवल जोधपुर एनएलयू ने यह इनिशिएटिव स्टूडेंट्स को स्टडी व कॅरियर से संबंधित सर्वश्रेष्ठ एजुकेशन उपलब्ध कराने के संबंध में दिखाया है। यूनिवर्सिटी की रिक्रूटमेंट पॉलिसी और खुले माहौल की स्ट्रेटजी के कारण फैकल्टी की स्ट्रेंथ 41 से बढ़कर 56 हो गई है।
एनएलयू में शिक्षा का स्तर बेहतर करने के लिए स्टूडेंट्स को बनाया भागीदार
वाइस चांसलर माथुर का कहना है कि हमारे यहां कठिन प्री-टेस्ट के बाद सलेक्ट होने वाले बच्चे जानते हैं कि देश-दुनिया में क्या अच्छा हो रहा है। कौन अपने फील्ड के मास्टर फैकल्टी हैं। कौन सा कोर्स कॅरिअर को जंप दे सकता है। इसलिए रिक्रूटमेंट के लिए स्टूडेंट्स से सलाह ली जाती है।
यह है फोर स्टेप फॉमरूला
यूनिवर्सिटी के स्टूडेंट्स मूट कोर्ट व अन्य शैक्षणिक गतिविधियों के लिए विभिन्न लॉ स्कूल व यूनिवर्सिटी में जाते हैं। वहां से लौटकर वाइस चांसलर को बेहतरीन व एडवांस कोर्स एवं अच्छे प्रोफेसर्स के बारे में सुझाव देते हैं।
जानकारी के आधार पर यूनिवर्सिटी प्रशासन संबंधित स्कूल व यूनिवर्सिटी से बात करता है। इसके साथ यूनिवर्सिटी में आने वाले आवेदनों पर स्टूडेंट्स से जानकारी जुटाई जाती है।
स्टूडेंट्स ऐसे आवेदनों में दिए गए ब्यौरे के बारे में जानकारी जुटाते हैं। यदि किसी प्रोफेसर ने आवेदन में अपने रिसर्च पेपर या बुक की जानकारी दी है तो स्टूडेंट्स उसके बारे में पूरी पड़ताल कर यूनिवर्सिटी को बताते हैं। इसके बाद आवेदन पर विचार कर कैंडिडेट को इंटरव्यू के लिए बुलाया जाता है।
कई उदाहरण मौजूद
कोलकाता यूनिवर्सिटी ऑफ ज्यूडिशियल साइंसेस में असिस्टेंट प्रोफेसर रहे डॉ. प्रभाष रंजन को एनएलयू जोधपुर में एसोसिएट प्रोफेसर बनाया गया है। यूनिवर्सिटी के स्टूडेंट्स ने इनका नाम अनुमोदित किया था। स्टूडेंट्स जानते थे कि डॉ. रंजन की इंटरनेशनल इन्वेस्टमेंट लॉ और वल्र्ड ट्रेड लॉ विषय पर जबरदस्त कमांड है। उनके यूनिवर्सिटी में आने पर स्टूडेंट्स को इस विषय के श्रेष्ठ फैकल्टी से पढ़ने का मौका मिल जाएगा। यह बात स्टूडेंट्स ने वाइस चांसलर जस्टिस एनएन माथुर से कही तो वे भी तैयार हो गए। नतीजा, डॉ. रंजन एनएलयू जोधपुर में पढ़ा रहे हैं। शेष त्न पेज 16
सवा लाख का पैकेज छोड़ लौटीं स्टूडेंट
एनएलयू जोधपुर से डिग्री लेने के बाद सवा लाख रुपए मंथली के पैकेज में मजूमदार एंड कंपनी में जॉब कर रहीं अनिंदिता जायसवाल फिर से यूनिवर्सिटी में आई हैं। वे यहां एकेडमिक एसोसिएट के पद पर काम करने के साथ एलएलएम की पढ़ाई भी कर रही हैं। उन्हें यूनिवर्सिटी से जोड़ने में भी स्टूडेंट के सुझाव अहम रहे। कॉपरेरेट लॉ की जानकार होने से स्टूडेंट्स को कोर्स तय करने में उनका फायदा मिल रहा है। प्रो. केएल भाटिया और श्रीपार्वथी के सीवी फाइनल करने में भी स्टूडेंट की भूमिका रही थी।
सिलेबस में भी स्टूडेंट्स की राय
यूनिवर्सिटी में सिलेबस तय करते समय भी स्टूडेंट्स की राय ली जाती है। यदि किसी यूनिवर्सिटी में साइबर क्राइम के साथ साइंस का विषय पढ़ाया जा रहा है और एनएलयू स्टूडेंट भी इसे सिलेबस में शामिल करने का सुझाव देते हैं तो एनएलयू प्रशासन सिलेबस बनाते समय विषय को शामिल करने पर पूरा ध्यान देता है। यदि किसी लॉ स्कूल में नया कोर्स शुरू किया गया है तो स्टूडेंट्स की डिमांड पर यूनिवर्सिटी उसे शुरू करने में भी पीछे नहीं रहती।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva mag_Deva hin_Deva hin_Deva hin_Deva mag_Deva hin_Deva hin_Deva hin_Deva kas_Deva hin_Deva zho_Hant eng_Latn